Dy raporte të reja për kërcënimin bërthamor të Koresë së Veriut
Në prag të takimit mes Presidentit Trump dhe udhëheqësit koreanoverior Kim Jong Un, ekspertët thonë se ky takim duket të ketë më tepër rezultat se ai i mëparshmi.
Këtë muaj dolën dy raporte të reja, ku theksohej kërcënimi nga programi i armëve bërthamore të Koresë së Veriut. Ndërkohë, Shtëpia e Bardhë ka plane për një tjetër takim mes Presidentit amerikan Donald Trump dhe udhëheqësit koreanoverior Kim Jong Un. Ekspertët paralajmërojnë që ky takim duhet të jetë me më tepër substancë se sa i pari. Kërcënimi nga programi bërthamor i Koresë së Veriut është më real se kurrë. Një raport i ri i Qendrës për Studime Strategjike dhe Ndërkombëtare përmend me këtë rast Sino-ri-n, një objekt bërthamor 200 kilometra në veri të zonës së çmilitarizuar me Korenë e Jugut dhe një prej 20 bazave të raketave të padeklaruara nga Pheniani. thotë Lisa Collins bashkautore e raportit. Më 18 janar, Shtëpia e Bardhë njoftoi se Presidenti Trump dhe udhëheqësi koreanoverior Kim Jong Un do të takohen përsëri muajin e ardhshëm. - tha Presidenti Trump. Por shumë ekspertë nuk janë të bindur se është arritur përparim nga koha kur të dy udhëheqësit u takuan në Sinagapor qershorin e kaluar. thotë Scott Snyder, i Këshillit për Marrëdhënie me Jashtë. Takim i parë Trump - Kim vërtet bëri bujë, por ai solli vetëm disa deklarata të përgjithshme për çnuklearizimin. Ekspertët thonë se takimi i dytë duhet të rezultojë të paktën në një proces të verifikueshëm drejt çnuklearizimit dhe pakësimit të tensioneve. - thotë zonja Collins. Kjo qasje do të shoqërohej me një inspektim të hollësishëm të objekteve bërthamore, për të cilin Pheniani nuk ishte dakord, nga frika se kjo do ta bënte vendin të cënueshëm nga një sulm ushtarak amerikan. Pheniani po ashtu kërkon që sanksionet të lehtësohen, diçka që Uashingtoni nuk dëshiron ta bëjë. Kritikët thonë se një takim i dytë Trump - Kim me pak rezultat do të ishte i dëmshëm. - thotë Scott Snyder, i Këshillit të Merrëdhënieve me Jashtë. Kjo do të thotë se Koreja e Veriut do të pranohej si një fuqi bërthamore, pas tërheqjes në vitin 2003 nga traktati i vitit 1968 për mospërhapjen e armëve bërthamore. Ekspertët shqetësohen se edhe shtete të tjera mund të joshen që të kenë armë bërthamore. Sipas medias koreanoveriore, zoti Kim ka thënë se ai ka besim tek "mënyra pozitive e të menduarit" e zotit Trump. Shtëpia e Bardhë tha se takimi dytë është në plan të mbahet në fund të shkurtit.